डॉक सारांशित करण्यासाठी: राज ठाकरे

राज ठाकरे यांनी यासंबंधी आपली भूमिका मांडणारं पत्रकच प्रसिद्ध केलं आहे. 

Twitter पोस्ट समाप्त, 1

मात्र राज ठाकरे यांनी याबाबत कोणतंही भाष्य करण्याआधी मनसे नेते बाळा नांदगावकर यांनी सकाळी एक पत्रकार परिषद घेतली होती. 

राज ठाकरेंवर प्रेम करणारे जे लोक आहेत, ज्यांना राज ठाकरेंची भूमिका सत्याची, खरं ते मांडण्याची  होती, असं वाटतं,  त्या महाराष्ट्रातील किंवा महाराष्ट्राबाहेरील लोकांना ईडी कार्यालयाबाहेर जमावं, असं आवाहनच बाळा नांदगावकरांनी या पत्रकार परिषदेत केलं. 

मोठ्या संख्येनं ईडी कार्यालयाबाहेर जमा असं आवाहन करणाऱ्या बाळा नांदगावकरांना काही तासांतच आपल्या विधानांपासून घूमजाव करावं लागलं. पत्रकार परिषदेनंतर बाळा नांदगावकर आणि पक्षाच्या पदाधिकाऱ्यांसोबत राज ठाकरेंची बैठक झाली. 

या बैठकीमध्ये ईडीच्या कार्यालयाबाहेर कोणीही जमू नये अशी भूमिका मनसे प्रमुख राज ठाकरे यांनी मांडल्याचं बाळा नांदगावकर यांनी एबीपी माझा या वृत्तवाहिनीशी बोलताना सांगितलं.

राज यांनी कोणीही ईडी कार्यालयाबाहेर येऊ नये, असं सांगितल्याचं बाळा नांदगावकरांनी म्हटलं. सामान्य लोकांना कोणताही त्रास होऊ नये, यासाठी हा निर्णय घेण्यात आल्याचं त्यांनी स्पष्ट केलं. सरकारच्या या निर्णयाचंही आपण आदर करु असंही बाळा नांदगावकर यांनी म्हटलं. 

पक्ष प्रमुख आणि पक्षाच्या नेत्यांनी केलेल्या या परस्परविरोधी आवाहनामुळे मनसेमध्ये अंतर्गत गोंधळ आहे का? असा प्रश्न उपस्थित आहे. 

राजकीय लाभ घेण्याचा प्रयत्न

गोंधळापेक्षाही मनसे या गोष्टीचा राजकीय लाभ घेण्याचा प्रयत्न करत असल्याचं राजकीय विश्लेषक संतोष प्रधान यांनी म्हटलं. 

बीबीसी मराठीशी बोलताना प्रधान यांनी सांगितलं, "मनसेसाठी पक्षाचं अस्तित्व कायम ठेवणं महत्त्वाचं आहे. आता त्यांना ती संधी मिळाली आहे. त्याचा फायदा मिळवण्याचा राज ठाकरे आणि मनसेचा प्रयत्न आहे. विधानसभेच्या पार्श्वभूमीवर त्यांनी ईव्हीएमचाही मुद्दा घेऊन पाहिला. पण तो लोकांना क्लिक करू शकला नाही. त्यामुळे ईडीची नोटीस येणं ही राजकीय दृष्टीने त्यांच्यासाठी फायदेशीर गोष्टच आहे. त्याच्या फायदा घेऊन ते वातावरण तापवत आहे."

हे सगळं मनसे ठरवूनच करत आहे. राज ठाकरे ईडीच्या कार्यालयात जातील. त्याठिकाणी शक्तिप्रदर्शन करतील, असं मतही प्रधान यांनी व्यक्त केलं.  

या माध्यमातून नकारात्मक गोष्टीला सकारात्मक स्वरूपात बदलण्याचा त्यांचा प्रयत्न असल्याचं...\nडॉक सारख्याच भाषेत सारांश:
इतक्या वर्षांत तुम्हाला-मला केसेस आणि नोटिशांची सवय झाली आहे. म्हणूनच माझी तुम्हाला विनंती आहे, की येत्या 22 ऑगस्टला तुम्ही शांतता राखा, असं आवाहन महाराष्ट्र नवनिर्माण सेनेचे अध्यक्ष राज ठाकरे यांनी कार्यकर्त्यांना केलं.